Title: ประกาศกรมการค้าต่างประเทศ เรื่อง แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการใช้มาตรการตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไป พ.ศ. 2553

ประกาศกรมการค้าต่างประเทศ

ประกาศกรมการค้าต่างประเทศ
เรื่อง
แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐาน
ในการพิจารณาทบทวนความจำเป็นในการใช้มาตรการตอบโต้การทุ่มตลาด
สินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไป
พ.ศ. ๒๕๕๓[๑]

ตามที่ได้มีประกาศกรมการค้าต่างประเทศ
เรื่อง
เปิดการทบทวนความจำเป็นในการใช้มาตรการตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไป
พ.ศ. ๒๕๕๒ ลงวันที่ ๖ มกราคม พ.ศ. ๒๕๕๒
และประกาศคณะกรรมการพิจารณาการทุ่มตลาดและการอุดหนุน เรื่อง ให้เรียกเก็บอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไป
พ.ศ. ๒๕๕๒ ลงวันที่ ๗ มกราคม พ.ศ. ๒๕๕๒
ซึ่งต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัย เมื่อวันที่ ๗
มกราคม พ.ศ. ๒๕๕๓ ให้เรียกเก็บอากรตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไปอีกเป็นเวลาหนึ่งปี
ในอัตราเดิมที่กำหนดไว้ นั้น

เพื่อให้เป็นไปตามความในข้อ
๑ ของกฎกระทรวง ฉบับที่ ๔ (พ.ศ. ๒๕๔๓) ซึ่งออกโดยอาศัยอำนาจตามความในมาตรา ๕
วรรคสอง มาตรา ๖ มาตรา ๒๕ และมาตรา ๗๐ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ. ๒๕๔๒ กรมการค้าต่างประเทศ
จึงออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการทบทวน
ดังรายละเอียดปรากฏตามเอกสารแนบท้ายประกาศฉบับนี้

ทั้งนี้
หากผู้ยื่นคำขอให้ทบทวนความจำเป็นในการใช้มาตรการตอบโต้การทุ่มตลาด
ผู้นำเข้าหรือผู้ส่งออกสินค้าทุ่มตลาด
ประสงค์ที่จะทราบรายละเอียดที่เกี่ยวกับข้อเท็จจริงที่ใช้เป็นฐานในการทบทวนความจำเป็นในการใช้มาตรการตอบโต้การทุ่มตลาด
ก็ให้ยื่นคำขอต่อสำนักปกป้องและตอบโต้ทางการค้า กรมการค้าต่างประเทศ
ภายในหนึ่งเดือนนับแต่วันที่มีประกาศ
ตามหลักเกณฑ์และวิธีการที่กำหนดในประกาศกระทรวงพาณิชย์ เรื่อง
การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐ มิถุนายน
พ.ศ. ๒๕๔๓

ประกาศ ณ วันที่ ๒
กุมภาพันธ์ พ.ศ. ๒๕๕๓
วิจักร  วิเศษน้อย
อธิบดีกรมการค้าต่างประเทศ

[เอกสารแนบท้าย]

๑.  เอกสารแนบท้ายประกาศกรมการค้าต่างประเทศ
เรื่อง
แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการใช้มาตรการตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนต่อไป
พ.ศ. ๒๕๕๓

(ดูข้อมูลจากภาพกฎหมาย)

วิภา/ผู้จัดทำ
๘ กันยายน ๒๕๕๔

[๑] ราชกิจจานุเบกษา
เล่ม ๑๒๗/ตอนพิเศษ ๑๘ ง/หน้า ๓๔/๕ กุมภาพันธ์ ๒๕๕๓